section_heading: Životopis
paragraph_text: Nogometom se je bavio od djetinjstva, pred župnom crkvom u Klisu, koja mu je tik uz obiteljsku kuću, pa na igralištu kliškog Uskoka. Hajduk mu je bio na prvome mjestu. I kao gospodarstvenik pomagao je Hajduka, još prije nego što je postao jedan od Hajdukovih čelnika. Predsjednikom Skupštine Hajduka je od lipnja 2000. godine i na toj dužnosti je ostao do lipnja 2004. godine. U tom se je razdoblju Hajduk vratio u vrh hrvatskog nogometa nakon više od pola desetljeća suše: prvaci 2000./01. i 2003./04. te kup 2002./03. Obnašao je dužnost odbornika u Izvršnom odboru Nogometnog saveza Općine Split, a potom je bio i član Izvršnog odbora Nogometnog saveza dalmatinske regije.